ରାଉରକେଲାଃ ଇସ୍ପାତ ସହରରେ ସାର୍ନଜନୀନ ଶାରଦୀୟ ଦୁର୍ଗାପୂଜା ଗତକାଲିଠାରୁ ଆରମ୍ଭ ହୋଇଛି। ଗତକାଲି ମହାଷଷ୍ଠୀ ଅବସରରେ ଶୁଭ ଘଟସ୍ଥାପନ ଓ ବିଲ୍ୱାଧିବାସ ସହିତ ସପ୍ତାହେବ୍ୟାପୀ ହେବାକୁ ଥିବା ଦେବୀ ଦୁର୍ଗାଙ୍କର ଆବାହନ ଆରମ୍ଭ ହୋଇଛି। ଆଜି ଦେବୀଙ୍କ ମହାସପ୍ତମୀ ପୂଜା ବିଭିନ୍ନ ସ୍ଥାନରେ ମହାସମାରୋହରେ ପାଳିତ ହେଉଛି। ଏହି ଅବସରରେ ବିଭିନ୍ନ ପୂଜା ମଣ୍ଡପଗୁଡ଼ିକରେ ଭକ୍ତମାନଙ୍କର ଭିଡ଼ ପରିଲକ୍ଷିତ ହୋଇଛି। ବିଭିନ୍ନ ମଣ୍ଡପଗୁଡ଼ିକ ଆକର୍ଷଣୀୟ ତୋରଣ ସହିତ ରଙ୍ଗବେରଙ୍ଗର ଆଲୋକମାଳାରେ ସଜ୍ଜିତ ହୋଇଛି। ରାଉରକେଲାରେ ପୂଜାକୁ ଶାନ୍ତିଶୃଙ୍ଖଳାର ସହିତ ପରିଚାଳନା କରିବା ପାଇଁ କେନ୍ଦ୍ରୀୟ ପୂଜା କମିଟି, ସ୍ଥାନୀୟ ପ୍ରଶାସନ ଏବଂ ପୋଲିସ୍ ପକ୍ଷରୁ ସମସ୍ତ ପ୍ରକାରର ବ୍ୟବସ୍ଥା କରାଯାଇଛି। ଚଳିତ ବର୍ଷ ରାଉରକେଲା ସହର ଓ ଆଖପାଖ ଅଞ୍ଚଳରେ ମୋଟ ୧୦୧ଟି ମଣ୍ଡପରେ ଦେବୀ ଦୁର୍ଗାଙ୍କର ପୁଜାର୍ଚ୍ଚନା କରାଯାଉଛି। ପୂଜା ସମୟରେ ଶାନ୍ତିଶୃଙ୍ଖଳା ବଜାୟ ରଖିବା ସହିତ ଭିଡ଼କୁ ନିୟନ୍ତ୍ରଣ କରିବା ପାଇଁ ୧୫ପ୍ଲାଟୁନ୍ ପୋଲିସ୍ ସୁରକ୍ଷା କର୍ମୀ ମୁୟତୟ ହୋଇଥିଲାବେଳେ ବିଭିନ୍ନ ଥାନା ଅଧିକାରୀ ଓ ପୋଲିସ୍ ବାହିନୀ ଗୁରୁତ୍ୱପୂର୍ଣ୍ଣ ସ୍ଥାନମାନଙ୍କରେ ସଜାଗ ରହିବା ପାଇଁ କୁହାଯାଇଛି। ସେହିପରି ସନ୍ଧ୍ୟାସମୟରେ ହେବାକୁ ଥିବା ଭିଡ଼ ଏବଂ ଯାନବାହାନ ଚଳାଚଳ ନିୟନ୍ତ୍ରଣ ପାଇଁ ସ୍ୱତନ୍ତ୍ର ବ୍ୟବସ୍ଥା ଗ୍ରହଣ କରାଯାଇଛି ବୋଲି ପୋଲିସ୍ ଆରକ୍ଷୀ ଅଧିକ୍ଷକ ଅନିରୁଦ୍ଧ ସିଂହ ସୂଚନା ଦେଇଛନ୍ତି। ଆସନ୍ତା ୨୩ ତାରିଖରେ ପବିତ୍ର ଦଶହରା ଉତ୍ସବ ଅନୁଷ୍ଠିତ ହେବାକୁଥିଲାବେଳେ ୨୪ ତାରିଖ ଦିନ ବିଶ୍ରାମ ଓ ୨୫ ତାରିଖ ଦିନ ଭସାଣୀ ଉତ୍ସବ ଅନୁଷ୍ଠିତ ହେବ ବୋଲି କେନ୍ଦ୍ରୀୟ ପୂଜା କମିଟି ପକ୍ଷରୁ ସୂଚନା ଦିଆଯାଇଛି।
ବିଶେଷ କରି ସହରର ସେକ୍ଟର-୧(ପୁରୁଣା), ସେକ୍ଟର-୨, ସେକ୍ଟର-୮, ସେକ୍ଟର-୧୫, ୧୬, ୧୭ ସହିତ ବାସନ୍ତୀ କଲୋନୀ ଓ ଛେଣ୍ଡ ଏବଂ ସିଭିଲ୍ ଟାଉନ୍ସିପ୍ ଆଦି ସ୍ଥାନରେ ସୁଉଚ୍ଚ ଓ ସୁଦୀର୍ଘ ତୋରଣ ବେଶ୍ ଆକର୍ଷଣୀୟ ହୋଇଛି। ସେହିପରି ଗତକାଲିଠାରୁ ସହରର ସାମ୍ଭାବ୍ୟ ଅଧିକ ଜନଗହଳୀ ହେବାକୁ ଥିବା ପୂଜାମଣ୍ଡପଗୁଡ଼ିକରେ ଆବଶ୍ୟକ ସଂଖ୍ୟକ ସୁରକ୍ଷାକର୍ମୀ ଓ ପୋଲିସ୍ ବାହିନୀ ମୁତୟନ ହୋଇଥିଲାବେଳେ ଯାନବାହାନ ନିୟନ୍ତ୍ରଣ ପାଇଁ ଆବଶ୍ୟକ ପଦକ୍ଷେପ ଗ୍ରହଣ କରାଯାଇଛି।
ସେହିଭଳି ଜିଲ୍ଲାର ସୁନ୍ଦରଗଡ଼ ସହର ସମେତ ରାଜଗାଙ୍ଗପୁର, ବଡଗାଁ, କୁତ୍ରା, ହେମଗିରି, ବୀରମିତ୍ରପୁର, ବିଶ୍ରା, ଲାଠିକଟା, ବଣେଇ, ଟେନ୍ସା ଓ କୋଇଡ଼ା ଆଦି ଅଞ୍ଚଳରେ ଦେବୀ ଦୁର୍ଗାଙ୍କର ଆବାହନ ପାରମ୍ପରିକ ରୀତିନୀତିରେ ଅନୁଷ୍ଠିତ ହେଉଛି।
Recently Published :
Click here to cancel reply.
Name (required)
Mail (will not be published) (required)
What Readers Say ?
he forgot about railway divison :)
it is requested to all party members are raise their voice favour of rourkela .
